11/09/2012 | Administración LocalMunicipal
Sada
Servizos Económicos
Aprobación definitiva da modificación da Ordenanza fiscal número 31, reguladora da taxa por prestación de servizos da escola infantil municipal Flora Ramos “Florita”

Ao non terse presentado durante o período de exposición ao público reclamacións contra o acordo plenario de data 28 de xuño de 2012, polo que se aprobou provisionalmente a modificación da Ordenanza fiscal número 31, reguladora da taxa por prestación de servizos da Escola Infantil Municipal Flora Ramos “Florita”, enténdese definitivamente adoptado o dito acordo, polo que en cumprimento do disposto no artigo 17 do Texto Refundido da Lei reguladora das Facendas Locais, aprobado por Real Decreto Lexislativo 2/2004, do 5 de marzo, publícase o texto íntegro da dita Ordenanza resultante da referida modificación: De conformidade co previsto no artigo 20.4. d) e seguintes do Real decreto lexislativo 2/2004, do 5 de marzo, polo que se aproba o Texto refundido da Lei reguladora das Facendas Locais, así mesmo, conforme ao Decreto 49/2012, do 19 de xaneiro, polo que se aproba o réxime de prezos dos centros de atención á primeira infancia dependentes da Consellería de Traballo e Benestar; este concello establece a taxa por prestación do servizo público da Escola Infantil Municipal Flora Ramos “Florita”. Constitúe o feito impoñible desta taxa a prestación de servizos da Escola Infantil Municipal.1. Son suxeitos pasivos desta taxa, en concepto de contribuíntes, as persoas que resulten beneficiadas ou afectadas pola actividade administrativa ou servizo que constitúe o feito impoñible desta taxa.2. Tendo en conta que as persoas usuarias do servizo gravado por esta taxa son menores de idade que non teñen capacidade de obrar, actuarán no seu nome, cos efectos previstos na Lei xeral tributaria, os seus pais, titores ou calquera outro representante legal.1. Enténdese por renda per cápita mensual o resultado de dividir polo número de persoas que compoñen a unidade familiar o cociente resultante de dividir entre 12 a suma dos ingresos totais da unidade familiar. Defínese a unidade familiar como a formada polos cónxuxes non separados legalmente e, se é o caso, os fillos e fillas menores con excepción dos que, con consentimento dos pais, vivan independentes destes e os fillos maiores de idade incapacitados xudicialmente suxeitos á patria potestade prorrogada ou rehabilitada ou os así declarados pola administración autonómica competente. Nos casos de separación legal ou cando non existise vínculo matrimonial, a unidade familiar estará formada polo pai ou a nai e todos os fillos e fillas que convivan con un ou con outro e reúnan os requisitos descritos no parágrafo anterior. No caso de familias monoparentais e para os efectos de calcular a renda per cápita a que se refiren os parágrafos anteriores, incrementarase nun 0,8 o número real de membros que compoñen a unidade familiar. A determinación dos membros da unidade familiar farase atendendo á situación existente o 31 de decembro de cada ano.2. Para os efectos desta ordenanza, considéranse ingresos a suma da parte xeral máis a parte especial da base impoñible, previas á aplicación do mínimo persoal e familiar do imposto sobre a renda das persoas físicas. Para as persoas non obrigadas a declarar, as bases impoñibles a que se refire obteranse como resultado de lles aplicar aos datos existentes na Administración os criterios da lexislación do imposto sobre a renda das persoas físicas.3. As taxas aplicables por tarifa son as seguintes: Matrícula: 71,00 euros/ano a) Tarifa escolar: Renda per cápita mensual da unidade familiar: cota mensual Inferior ao 30% do IPREM): 0 € Entre o 30% e inferior o 50% do IPREM: 0€ Entre o 50% e inferior o 75% do IPREM: 33€ Entre o 75% e inferior o 100% do IPREM: 66€ Entre o 100% e inferior o 125% do IPREM: 106€ Entre o 125% e inferior o 150% do IPREM:126€ Entre o 150% e inferior o 200% do IPREM: 139€ Máis do 200% do IPREM SMI: 160€ Prezo mensual de cada hora en que se incremente o horario normal: 20€ IPREM: Indicador público de rendas de efectos múltiples. Cando o alumno o alumna teña solicitada e concedida unha praza en réxime de media xornada, o precio da atención educativa reducirase nun 50 % do prezo que lle corresponda aboar dacordo coa renta per cápita da unidad familiar b) Tarifa por comedor escolar: Inferior ao 30% do IPREM): 0 € Entre o 30% e inferior o 50% do IPREM: 16,50€ Entre o 50% e inferior o 75% do IPREM: 16,50€ Entre o 75% e inferior o 100% do IPREM: 25€ Entre o 100% e inferior o 125% do IPREM: 35€ Entre o 125% e inferior o 150% do IPREM:50€ Entre o 150% e inferior o 200% do IPREM: 60€ Máis do 200% do IPREM: 70€ Aqueles nenos que só empreguen servizo de almorzo ou merenda pagarán unha cantidade única de 16,50 euros ao mes Para os nenos que non utilicen habitualmente o servizo de comedor e que excepcionalmente, por motivos xustificados, desexen utilizar o servizo algún día solto a tarifa será de 4 € por servizo IPREM: Indicador público de rendas de efectos múltiples As presentes bonificacións aplicaránselles ás tarifas incluídas nos apartados primeiro e segundo do artigo anterior.1. Segundo as circunstancias da unidade familiar, sobre a taxa que resulte de aplicar o disposto na táboa anterior, aplicaranse os seguintes descontos: a) Nenos pertencentes a familias numerosas, desconto dun 20 %. b) Nenos pertencentes a familias monoparentais, desconto dun 20 %. c) Cando asistan á Escola Infantil Municipal (EIM) varios irmáns, descontarase un 20 % por cada neno atendido. d) No caso de que estes irmáns nacesen en parto múltiple, o desconto será dun 30 % por cada neno. Os descontos anteriores, cando se dean nunha mesma persoa, non serán acumulables.2. Cando por circunstancias xurdidas (solicitude fóra de prazo, traslado de residencia, etc), o/a neno/a ingrese no centro con posterioridade ao día 15 do mes, a cota que corresponda pagar polo dito mes terá un desconto do 50 %. 3. No suposto de nenos/as que pertenzan ao apartado primeiro (0 a 3 anos) de novo ingreso na Escola Infantil Municipal e que non estean empadroados/as no termo municipal de Sada, estes/as aboarán a contía máxima referida á tarifa 1 e non se lles aplicarán as reducións recollidas neste artigo. A obriga de contribuír nace desde o momento en que se preste o servizo público.1. As solicitudes para acceder aos servizos que se prestan na Escola Infantil Municipal formalizaranse por escrito a través de instancias dirixidas á Alcaldía e haberá que achegar a documentación sinalada no Regulamento interno da escola infantil vixente.2. As taxas da mensualidade pagaranse por adiantado nos primeiros 10 días de cada mes, segundo a liquidación practicada, que incluirá, ademais do importe da mensualidade, o resto dos servizos que se lle presta ao alumnado.3. A non asistencia da persoa usuaria ao centro durante un período determinado non supón ningunha redución, nin extinción da tarifa, mentres non se formalice a baixa correspondente.4. Os suxeitos obrigados o que fai referencia o artigo 3 non terán a obriga de aboar a cota correspondente a atención educativa e a o servizo de comedor durante os seguintes períodos: a) O mes de vacacións anual do/a neno/a b) Cando por calquer motivo distinto o periodo de vacacións anuais o centro permaneza pechado por un período superior a quince días naturais. En ambos casos a suspensión será de oficio 5. Os suxeitos obrigados o que fai referencia o artigo 3 non terán a obriga de aboar a cota correspondente o servizo de comedor nos seguintes supostos: a) Cando por causa debidamente xustificada o/a neno/a deixe de asistir temporalmente o centro. Neste caso, a suspensión da cota terá lugar dende o primeiro día do mes natural seguinte a data da inasistencia o centro e durará ata o primeiro día do mes natural seguinte no que teña lugar a reincorporación do/a neno/a o centro. Non obstante si a incorporación se produce con posterioridade o día 15 do mes, a cota do comedor correspondente a dito mes reducirase nun 50 por cento. b) Con carácter excepcional, poderá eximirse do pagamento do servizo de comedor, aqueles usuarios/as que por motivos de saúde non poidan asistir o centro durante un período superior a 30 días consecutivos. Nestes casos a correspondente solicitude deberá presentarse por escrito ante a Dirección do centro xunto coa acreditación documental da circunstancia que a motiva. En materia de infraccións e sancións haberá que aterse ao disposto na Lei xeral tributaria e nas disposicións que a complementen e desenvolvan. A presente Ordenanza fiscal, que foi aprobada polo Pleno da Corporación en sesión celebrada o día vinte e oito de xuño de dous mil doce, entrará en vigor o mesmo día da súa publicación no Boletín Oficial da Provincia e será de aplicación a partir de dita data, permanecendo en vigor ata a súa modificación ou derrogación expresas.” Sada, a 6 de setembro de 2012. O Alcalde Ernesto Anido Varela